Σαρδέλες στον φούρνο
Λαχταριστές σαρδέλες στον φούρνο με λαχανικά, μια απίθανη συνταγή με τα λαοφιλή ψαράκια, από το Άγιο Όρος.
800 γρ. σαρδέλες, 200 ml ελαιόλαδο, 3 ντομάτες ώριμες, σφιχτές, κομμένες σε φέτες, 4 φρέσκα κρεμμυδάκια, ψιλοκομμένα, 1/3 μάτσο άνηθος, ψιλοκομμένος, 1/2 μάτσο μαϊντανός, ψιλοκομμένος, λίγη ρίγανη, τριμμένη, ελάχιστο κύμινο, αλάτι, μαυροπίπερο τριμμένο
Για να φτιάξουμε σαρδέλες στο φούρνο πρώτα πλένουμε πολύ καλά τις σαρδέλες, για να αφαιρεθούν τα λέπια τους.Μπορούμε μόνο να τις τρίψουμε ελαφρώς μία μία (τα λέπια τους είναι λίγα και λεπτά) χωρίς μαχαίρι.Αν δεν θέλουμε τα κεφάλια τους, μπορούμε με ένα μαχαιράκι να τα αφαιρέσουμε ένα ένα με μια στριφτή κίνηση, για να φύγει μαζί και το έντερό τους, που είναι πολύ μικρό.Τις στρώνουμε στο ταψί μας σαν στρατιωτάκια, από πάνω ρίχνουμε το λάδι και 150 ml νερό και τοποθετούμε τις φέτες ντομάτας.Επίσης, προσθέτουμε από πάνω τα υπόλοιπα υλικά.Αφού έχουμε ετοιμάσει με αυτόν τον τρόπο τις σαρδέλες, βάζουμε το ταψί στον προθερμασμένο φούρνο στους 180°C για περίπου μισή ώρα.
Σαρδέλα,Ψάρι